യു.പിയിലെ പകര്ച്ചപനി യോഗി സര്ക്കാര് ഉടന് ഇടപെടണം : മായാവതി ലഖ്നോ: യുപിയില് ഡെങ്കിപ്പനി പടരുന്ന സാഹചര്യത്തില് യോഗി ആദിത്യനാഥ് സര്ക്കാറിനെതിരെ രൂക്ഷ വിമര്ശനവുമായി ബി എസ് പി നേതാവ് മായാവതി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ സംസ്ഥാനത്തെ നിലവിലെ സ്ഥിതിഗതികള് വളരെ ആശയങ്കാജനകമാണെന്ന് ചൂണ്ടിക്കാട്ടിയ അവര്, ഉടന് തന്നെ വിഷയത്തില് ശ്രദ്ധ കേന്ദ്രീകരിക്കണമെന്ന് യോഗി സര്ക്കാറിനോട് ആവശ്യപ്പെട്ടു. സംസ്ഥാനത്ത് ഡെങ്കിപ്പനി ഉള്പ്പെടെയുള്ള പകര്ച്ചപനി ബാധിച്ച് കുട്ടികള് ഉള്പ്പെടെ നിരവധിപേര് മരിച്ച സാഹചര്യത്തിലാണ് മായാവതിയുടെ ആവശ്യം . കോവിഡ് മഹാമാരിക്ക് പിന്നാലെ, യു.പിയില് ഡെങ്കിപ്പനി ഉള്പ്പെടെ മറ്റു പകര്ച്ചവ്യാധികള് അതിവേഗം പടര്ന്നുപിടിക്കുന്നു. സംസ്ഥാനം മുഴുവന് വളരെ വേഗത്തിലാണ് ഇവയുടെ വ്യാപനം. എന്നാല്, സര്ക്കാര് ആശുപത്രി സൗകര്യങ്ങളുടെ അഭാവം മൂലം നിരവധി രോഗികള് മരിച്ചുവീഴുന്നു. ഇത് വളരെയധികം ആശങ്കയുണ്ടാക്കുന്നു. സംസ്ഥാന സര്ക്കാര് തീര്ച്ചയായും ഇതില് ശ്രദ്ധകേന്ദ്രീകരിക്കണം മായാവതി ട്വീറ്റില് കുറിച്ചു . കോവിഡ് പ്രതിസന്ധി ഒഴിയും മുമ്ബേ വളരെ വേഗത്തിലാണ് യു.പിയില് പകര്ച്ചപനിയുടെ വ്യാപനം. മീററ്റില് മാത്രം 30 ല് അധികം ഡെങ്കിപ്പനി കേസുകള് റിപ്പോര്ട്ടുകള് ചെയ്തിരുന്നു. കുട്ടികളിലാണ് വന്തോതില് രോഗവ്യാപനം. 50 ഓളം കുട്ടികള്ക്ക് ഇതുവരെ ജീവന് നഷ്ടമായതായാണ് റിപ്പോര്ട്ടുകള്. നിരവധി പേര് ചികിത്സയിലുമാണ് .The post യു.പിയിലെ പകര്ച്ചപനി യോഗി സര്ക്കാര് ഉടന് ഇടപെടണം : മായാവതി first appeared on MalayalamExpressOnline.